Saya mau tau Sejarah dari Ugarit. Jelaskan dalam bahasa melayu

Ras Syamrah terletak di persisiran Laut Mediterranean, kira-kira 11 kilometer hala utara dari Latakia, berdekatan Burj Al-Qasab sekarang.

Ugarit semasa Zaman Batu merupakan kota yang penting dan kubu didapati dibina sebelum 6000 SM, namun kawasan kota tersebut mungkin pernah didiami sebelum itu lagi. Kepentingannya mungkin tertakluk kepada sifatnya sebagai sebuah pelabuhan dan pintu masuk untuk berdagang ke negeri-negeri di Sungai Furat dan Dajlah. Ugarit mengecap kegemilangan sekitar tahun 1800 dan 1200 SM, semasa ia menjadi sebuah negeri perdagangan, berdagang dengan Mesir, Kiprus, Aegea, Syria, Het, dan banyak lagi negeri di Laut Mediterranean timur.

Artifak bertulis pertama yang menyebut nama Ugarit datang dari kota Ebla dari sekitar 1800 SM. Seni Ugarit banyak dipengaruhi Mesir. Bukti hubungan antara Ugarit dan Mesir (dan penarikhan tepat peradaban Ugarit) datang dari sebiji manik karnelian yang dikaitkan dengan firaun  Senusret I, 1971–1926 SM semasa Kerajaan Pertengahan. Sebuah stele dan patung kecil daripada firaun Senusret III dan Amenemhet III juga ditemui. Akan tetapi, bila barangan ini dibawa ke Ugarit tidak diketahui. Surat Amarna dari Ugarit (s. 1350 SM) mencatatkan surat-surat daripada Ammittamru I, Niqmaddu II, dan permaisuri baginda.

Dari abad ke-16 hingga ke-13 SM, Ugarit selalu berhubung dengan Mesir dan Alasyia (Kiprus).

Pada alaf kedua SM, penduduk Ugarit ialah bangsa Amori, dan bahasa Ugarit mungkin berasal daripada rumpun Amori. Kerajaan Ugarit barangkali memerintah seluas kira-kira 2000 km2.

Mengikut catatan sejarah, Ugarit sepatutnya terletak berdekatan, tidak pun betul-betul di dalam Kerajaan Het.